Zinaida Kupryjanovitsj

Zinaida «Zina» Aljaksandrawna Kupryjanovitsj (belarusisk: Зінаіда "Зіна" Аляксандраўна Купрыяновіч, russisk: Зинаида "Зина" Александровна Куприянович – Zinanda «Zina» Aleksandrovna Kuprijanovitsj; født 17. september 2002 i Minsk i Belarus) er en belarusisk sanger, skuespiller og tv-programleder. Hun er kjent under artistnavnene Zina og ZENA (belarusisk: ЗЕНА) og representerte Belarus i Eurovision Song Contest 2019 i Tel Aviv med låten «Like It».

Bakgrunn 
Kupryjanovitsj begynte artistkarrieren som barnesanger i 2013, da hun deltok i sangkonkurransene New Wave Junior 2013 og juniorutgave av Slavianski Bazaar i 2014.

Hun deltok to ganger i den belarusiske finalen foran Junior Eurovision Song Contest: i 2015 ble hun nummer fire med sangen «Mir», og i 2016 ble hun nummer tre med «Kosmos». I 2017 kom hun på tredjeplass i den tiende sesongen av Fabrika zvjozd, den russiske versjonen av spanske Operación Triunfo. Etter konkurransen innledet Kupryjanovitsj en karriere som programleder på tv og var en av programlederne under Junior Eurovision Song Contest 2018 i Minsk. Som skuespiller har hun hatt stemmen til Vaiana i den russisk-dubbete versjonen av Vaiana og Rive-Rolf krasjer internett.

Hun representerte Belarus i Eurovision Song Contest 2019 med sangen «Like It».

Diskografi

Filmografi

Referanser

Eksterne lenker 
 
 
 

 
 
 
 

Personer fra Minsk
Deltakere i Eurovision Song Contest 2019
Belarusisk kultur
Belarusiske skuespillere
Programledere for Junior Eurovision Song Contest